Metro AG
Metro AG — kompaniyalari guruhi boʻlib, savdo tarmoqlarini boshqaruvchi kattaligi bôyicha Evropada uchinchi va dunyodagi toʻrtinchi hisoblanadi. Metro Cash & Carry Germaniyada 1964-yilda professor Otto Beysxaym tomonidan asos solingan (Otto Beysxaym, 2013-yil fevral oyida vafot etgan). 1967-yilda Otto Beysxaym, Shmidt-Ruthenbek oilasi va Franz Haniel &amp; Cie teng ulushli hamkorlikni tuzdilar. Tarmoq asoschisi Otto Beysxaym Ikkinchi Jahon urushi davrida SS qoʻshinlarining elita boʻlinmasida — „Leibstandarte SS Adolf Gitler“ 1-tank diviziyasida xizmat qilgan. Butun umri davomida Beysxaym birorta ham intervyu bermagan . 1968-yilda Cash and Carry tushunchasi (inglizcha: Cash & Carry) Gʻarbiy Germaniyadan tashqariga tarqaldi. Hamkorlar Dutch Steenkolen Hendelsvereniging NV (SHV) bilan Makro Zelfbedienigsgroothandel CV ni tuzish boʻyicha kelishib olishga muvaffaq boʻlishdi. Keyinchalik Metro Cash & Carry va Makro nafaqat Germaniya bozorida, balki Niderlandiyada, keyin esa butun dunyoda faol rivojlana boshladi. Boshqaruv kompaniyasi 1996-yilda Metro Cash & Carry, Kaufhof Holding AG va Asko Deutsche Kaufhaus AG kompaniyalarining birlashishi natijasida tashkil etilgan.